Ουίλιαμ, Πρίγκιπας της Ουαλίας

Ο **Ουίλιαμ, Πρίγκιπας της Ουαλίας** (αγγλ. *William, Prince of Wales*, γενν. 21 Ιουνίου 1982) του Οίκου του Ουίνδσορ είναι μέλος της βρετανικής βασιλικής οικογένειας και πρίγκιπας της Ουαλίας (διάδοχος του Ηνωμένου Βασιλείου).

Είναι ο μεγαλύτερος γιος του Καρόλου Γ΄ του Ηνωμένου Βασιλείου και της Νταϊάνα, Πριγκίπισσας της Ουαλίας, και εγγονός της Ελισάβετ Β΄ του Ηνωμένου Βασιλείου.

Εκτός από διάδοχος του βρετανικού θρόνου είναι και διάδοχος των θρόνων 14 άλλων ανεξαρτήτων κυρίαρχων κρατών, που αποτελούν τα λεγόμενα Κοινοπολιτειακά Βασίλεια. Τα κράτη αυτά είναι ο Καναδάς, η Αυστραλία, η Νέα Ζηλανδία, η Τζαμάικα, οι Μπαχάμες, η Γρενάδα, η Παπούα Νέα Γουινέα, τα Νησιά του Σολομώντα, το Τουβαλού, η Αγία Λουκία και ο Άγιος Χριστόφορος και Νέβις. Επίσης, είναι ο διάδοχος στη θέση του Ανώτατου Κυβερνήτη της Εκκλησίας της Αγγλίας.

Σπούδασε σε 4 σχολεία και στο Πανεπιστήμιο του Σαιντ Άντριους. Από το 2009 είναι πιλότος της RAF και πιλότος σε επιχειρήσεις διάσωσης.

Στις 16 Νοεμβρίου 2010, η Οικία Κλάρενς ανακοίνωσε τον γάμο του πρίγκιπα Γουλιέλμος και της Κάθριν "Κέητ" Μίντλτον. Ο γάμος τους έλαβε χώρα στις 29 Απριλίου 2011 στο Αββαείο του Ουέστμινστερ. Λίγες ώρες πριν από την τελετή, ανακοινώθηκε από τα Ανάκτορα του Μπάκιγχαμ ότι σύμφωνα με τη βασιλική παράδοση και την αναγνώριση της ημέρας από τη Βασίλισσα, ο Γουλιέλμος έλαβε τον τίτλο του *[[Δούκας του Κέιμπριτζ|Δούκα του Κείμπριτζ]]*, *[[Κόμης του Στράθερν|Κόμη του Στράθερν]]* και *[[Βαρόνος|Βαρόνου]] του Καρρικφέργκας*.

Στις 3 Δεκεμβρίου 2012 ανακοινώθηκε ότι οι Δούκας και Δούκισσα του Κέιμπριτζ περιμένουν το πρώτο τους παιδί, και στις 22 Ιουλίου 2013 γεννήθηκε ο γιος τους, Τζορτζ. Το δεύτερό του παιδί, η Σάρλοτ, γεννήθηκε στις 2 Μαΐου του 2015, ενώ ο γιος τους, Λούις, στις 23 Απριλίου του 2018.

Με την άνοδο του πατέρα του στον θρόνο, στις 8 Σεπτεμβρίου 2022, έλαβε τους τίτλου του ''Δούκα της Κορνουάλης'', του ''Δούκα του Ρόθσεϋ'', του *Κόμη του Κάρικ*, του *Βαρόνου του Ρένφρου*, του ''Λόρδου των Νήσων'' και του *Πρίγκιπα και Μεγάλου Οικονόμου της [[Σκωτία|Σκωτίας]]*. Στις 9 Σεπτεμβρίου 2022, έλαβε τον τίτλο του *Πρίγκιπα της Ουαλίας*. Στις 13 Φεβρουαρίου 2023 έλαβε τον τίτλο του *Κόμη του [[Τσέστερ]]*.

## Βιογραφία

### Πρώιμα χρόνια
Ο *Γουλιέλμος Αρθούρος Φίλιππος Λουδοβίκος* γεννήθηκε στις 21 Ιουνίου 1982 στο Νοσοκομείο ''Αγία Μαρία'' του Λονδίνου. Είναι το πρώτο παιδί του Κάρολου Γ΄ του Ηνωμένου Βασιλείου (τότε ''Πρίγκιπα της'' Ουαλίας) και της Νταϊάνα Σπένσερ, Πριγκίπισσας της Ουαλίας. Το πλήρες όνομά του ανακοινώθηκε από το Παλάτι του Μπάκιγχαμ στις 28 Ιουνίου 1982. Ήταν το πρώτο παιδί που αποκτούσε πρίγκιπας και πριγκίπισσα της Ουαλίας μετά τη γέννηση του πρίγκιπα Ιωάννη το 1905. Οι γονείς του Γουλιέλμος τον αποκαλούσαν στοργικά «*Ουόμπατ*» ή «*Ουίλς*»-ένα προσωνύμιο που επινοήθηκε από τον Τύπο.

Βαπτίστηκε από τον Αρχιεπίσκοπο του Καντέρμπερυ, Ρόμπερτ Ράνσι, σε αίθουσα του Παλατιού του Μπάκιγχαμ στις 4 Αυγούστου, ανήμερα των 82ων γενεθλίων της προγιαγιάς του βασιλομήτωρος Ελισσάβετ. Ανάδοχοί του ήταν ο Κωνσταντίνος Β΄, τέως Βασιλιάς της Ελλάδας, η πριγκίπισσα Αλεξάνδρα του Κεντ, η Νατάλια Γκρόβενορ, Δούκισσα του Ουέστμινστερ, η λαίδη Σούζαν Χάσσεϋ, ο Νόρτον Νάτσμπουλ, Λόρδος Ρόμσεϋ, και ο σερ Λώρενς Γιαν βαν ντερ Ποστ.

Όταν γεννήθηκε, ήταν δεύτερος στη γραμμή διαδοχής του βρετανικού θρόνου. Σε ηλικία επτά ετών φέρεται να είπε στη μητέρα του ότι ήθελε να γίνει αστυνομικός όταν μεγαλώσει, ώστε να μπορεί να την προστατεύει, ενώ τότε ο πεντάχρονος αδελφός του, Χάρρυ, φέρεται να απάντησε *«Ω, όχι δεν μπορείς. Πρέπει να γίνεις βασιλιάς»*.

Ο Γουλιέλμος άρχισε να συνοδεύει τους γονείς του σε επίσημες επισκέψεις από νεαρή ηλικία. Το 1983 βρέθηκε για πρώτη φορά μαζί τους σε μια περιοδεία στην Αυστραλία και τη Νέα Ζηλανδία. Η πρώτη, ωστόσο, δημόσια εμφάνισή του έγινε την 1η Μαρτίου 1991 — Ημέρα του Αγίου Δαβίδ — κατά τη διάρκεια επίσημης επίσκεψης των γονιών του στο Κάρντιφ. Ο Γουλιέλμος υπέγραψε το βιβλίο επισκεπτών του Καθεδρικού Ναού του Λάνταφ όπου, έγινε γνωστό για πρώτη φορά ότι είναι αριστερόχειρας.

Στις 3 Ιουνίου 1991, ο Γουλιέλμος εισήχθη στο Νοσοκομείο Ρόιαλ Μπέρκσαϊρ μετά από τον τραυματισμό του στο μέτωπο σε αγώνα γκολφ από συμμαθητή του. Υπέστη ένα καταθλιπτικό κάταγμα κρανίου και χειρουργήθηκε στο Νοσοκομείο *Γκέιτ Όρμοντ Στριτ*, με αποτέλεσμα μια μόνιμη ουλή, την οποία το 2009, σε συνέντευξή του, χαρακτήρισε ως «ουλή του Χάρρυ Πόττερ».

Η πριγκίπισσα Νταϊάνα επιθυμούσε για τους γιους της να έχουν ευρύτερα βιώματα από τα συνηθισμένα των βασιλικών οικογενειών. Για αυτό το λόγο είχε πάει μαζί τους στο θεματικό πάρκο Γουόλτ Ντίσνεϊ στη Φλόριντα και στα McDonald's, καθώς και σε κλινικές του AIDS και σε καταφύγια για αστέγους, ενώ τους αγόραζε αντικείμενα που θα τους άρεσαν, όπως βιντεοπαιχνίδια. Η ίδια, η οποία είχε χωρίσει από τον πρίγκιπα Κάρολο, πέθανε σε αυτοκινητιστικό δυστύχημα τις πρώτες πρωινές ώρες της 31 Αυγούστου 1997. Ο Γουλιέλμος, ηλικίας τότε 15 ετών, μαζί με το 12χρονο αδελφό του, Χάρρυ, και τον πατέρα τους, διέμεναν στο Κάστρο Μπαλμόραλ την εποχή εκείνη. Ο Πρίγκιπας της Ουαλίας περίμενε μέχρι να ξυπνήσουν οι γιοι του το επόμενο πρωί για να τους πει για τον θάνατο της μητέρας τους. Ο Γουλιέλμος συνόδευσε τον πατέρα του, τον αδελφό του, τον παππού του, πρίγκιπα Φίλιππο, και το θείο του, Τσαρλς Σπένσερ, στην κηδεία της μητέρας του. Περπάτησαν πίσω από τη νεκρική πομπή από το Παλάτι του Μπάκιγχαμ μέχρι το Αββαείο του Ουέστμινστερ.

### Εκπαίδευση
Ο Γουλιέλμος φοίτησε σε ανεξάρτητα σχολεία, ξεκινώντας από το Νηπιαγωγείο Τζέην ΜάΥνορς και το πρωτοβάθμιο Σχολείο Ουέδερμπυ, στο Λονδίνο έκαστα. Μετά από αυτά εγγράφει στο Σχολείο Λάντγκροουβ, κοντά στο Ουώκινγχαμ, και παρακολούθησε ιδιωτικά θερινά μαθήματα από τον Ρόρι Στιούαρτ. Στο Λάντγκροουβ συμμετείχε σε αγώνες ποδοσφαίρου, κολύμβησης, καλαθοσφαίρισης, σκοποβολής και ορεινού τρεξίματος.

Συμμετείχε επιτυχώς στις εισαγωγικές εξετάσεις για το Κολλέγιο Ήτον, στο οποίο σπούδασε γεωγραφία, βιολογία και ιστορία της τέχνης. Στο Κολλέγιο Ήτον ενασχολήθηκε με την υδατοσφαίριση και συνέχισε να παίζει ποδόσφαιρο, κατέχοντας την αρχηγία της ομάδας του. Η απόφαση να σταλεί ο Γουλιέλμος στο Κολλέγιο Ήτον ήταν αντίθετη με την οικογενειακή βασιλική παράδοση που ήθελε τους πρίγκιπες να φοιτούν στο Γκόρντονστουν. Η βασιλική οικογένεια και ο σκανδαλοθηρικός τύπος συμφώνησαν άτυπα ότι ο Γουλιέλμος έπρεπε να σπουδάσει χωρίς παρενοχλήσεις σε αντάλλαγμα με τακτικές ενημερώσεις για τη ζωή του. Ο Τζον Γουέκχαμ, πρόεδρος της Επιτροπής Παραπόνων του Τύπου, δήλωσε σχετικά με αυτή τη συμφωνία, ότι *«ο πρίγκιπας Γουλιέλμος δεν είναι θεσμός. Ούτε ένας αστέρας [[Σαπουνόπερα|σαπουνόπερας]]. Ούτε ένας ήρωας [[Ποδόσφαιρο|ποδοσφαίρου]]. Είναι ένα αγόρι που τα επόμενα χρόνια, ίσως το πιο σημαντικό και μερικές φορές οδυνηρό μέρος της ζωής του, θα είναι ότι θα μεγαλώσει και θα γίνει ένας άντρας»*.

Μετά την ολοκλήρωση των σπουδών του στο Κολλέγιο Ήτον, ο Γουλιέλμος κατατάχθηκε στον Βρετανικό Στρατό, ενώ εργάστηκε σε αγγλικές φάρμες γαλακτοκομικών, επισκέφθηκε την Αφρική και για δέκα εβδομάδες δίδαξε παιδιά στη νότια Χιλή. Στο πλαίσιο του διεθνούς προγράμματος «Raleigh» έζησε στην πόλη Τορτέλ μαζί με άλλους νέους εθελοντές, συμμετέχοντας στις κοινές εργασίες του νοικοκυριού, και επίσης εργάστηκε ως ραδιοφωνικός παραγωγός για έναν τοπικό σταθμό. Το ενδιαφέρον του για τον αφρικανικό πολιτισμό τον ώθησε να μάθει Σουαχίλι.

Το 2001 ξεκίνησε να φοιτά στο Πανεπιστήμιο του Σαιντ Άντριους στη Σκωτία. Το γεγονός αυτό προκάλεσε μια προσωρινή αύξηση του αριθμού των αιτήσεων προς το ίδρυμα αυτό, κυρίως από νεαρές γυναίκες που ήθελαν μια ευκαιρία να συναντήσουν τον Γουλιέλμο. Ο πρίγκιπας ξεκίνησε μια σειρά μαθημάτων πάνω στην Ιστορία της τέχνης, αλλάζοντας αργότερα το κύριο αντικείμενό του με εκείνο της Γεωγραφίας, και πήρε το πτυχίο του με διάκριση το 2005. Ενώ φοιτούσε στο πανεπιστήμιο, εκπροσώπησε την ομάδα υδατοσφαίρισης των εθνικών πανεπιστημίων της Σκωτίας στο τουρνουά «Κελτικών Εθνών» το 2004. Οι συμφοιτητές του τον αποκαλούσαν «*Στιβ*», προκειμένου η ταυτότητά του να μην γίνεται γνωστή στους δημοσιογράφους. Ο Γουλιέλμος επέστρεψε στο Πανεπιστήμιο του Σαιντ Άντριους τον Φεβρουάριο του 2011 προκειμένου να γίνει προστάτης του ιδρύματος με την ευκαιρία της 600ης επετείου από την ίδρυσή του.

Προκειμένου να προετοιμαστεί για την ενδεχόμενη διοίκηση του Δουκάτου της Κορνουάλης, ο Γουλιέλμος προσχώρησε το 2014 σε πρόγραμμα επαγγελματικής γεωργικής διαχείρισης στο Κέιμπριτζ, που διοργανώθηκε από το Ινστιτούτο του Κέιμπριτζ για τη Βιώσιμη Ηγεσία (CPSL), του οποίου ο πατέρας του είναι προστάτης. Σύμφωνα με μια έκθεση του CNN, το 2014, το Δουκάτο είναι αξίας 760 εκατομμυρίων στερλινών, που ιδρύθηκε το 1337 για να προσφέρει ένα ιδιωτικό εισόδημα στον αρχαιότερο γιο του μονάρχη. Θεωρείται ότι το Δουκάτο θα περάσει στην ιδιοκτησία του Γουλιέλμου όταν ο πατέρας του γίνει μονάρχης.

### Στρατιωτική καριέρα
[μικρογραφία|δεξιά|Ο Γουλιέλμος με στολή [Σμηναγός|Σμηναγού το 2010.]]
Ο Γουλιέλμος, έχοντας αποφασίσει να ακολουθήσει μια στρατιωτική σταδιοδρομία, τον Οκτώβριο του 2005 εξετάστηκε από την Επιτροπή Κρίσης Αξιωματικών Στρατού στο Ουέστμπερυ του Ουίλτσιρ, ώστε να κριθεί η καταλληλότητά του για να γίνει αξιωματικός του στρατού. Αφού πέρασε επιτυχώς την Επιτροπή, εισήχθη στη Βασιλική Στρατιωτική Ακαδημία του Σάντχερστ τον Ιανουάριο του 2006. Μετά την ολοκλήρωση της εκπαίδευσης, ο Γουλιέλμος ονομάστηκε Ανθυπολοχαγός στις 15 Δεκεμβρίου 2006. Στην τελετή ορκομωσίας του παρευρέθηκε η Βασίλισσα Ελισάβετ, ο Πρίγκιπας Κάρολος και άλλα μέλη της βασιλικής οικογένειας. Εντάχθηκε ως διοικητής σε θωρακισμένη μονάδα αναγνώρισης της βασιλικής φρουράς «Blues and Royals», όπου υπηρετούσε ήδη ο μικρότερος αδερφός του, Χάρρυ. Με αυτά τα καθήκοντα βρέθηκε για πέντε μήνες στη στρατιωτική μονάδα Μπόβινγκτον του Ντόρσετ.

Λόγω της θέσης του Γουλιέλμου στη γραμμή διαδοχής για τον βρετανικό θρόνο, αποφασίστηκε να μη βρεθεί σε περιοχές όπου διεξάγονται πολεμικές συγκρούσεις. Έτσι, συνέχισε να την κατάρτισή του, αυτή τη φορά στο Βασιλικό Ναυτικό και τη Βασιλική Πολεμική Αεροπορία, λαμβάνοντας τους βαθμούς του Σημαιοφόρου και του Υποσμηναγού αντίστοιχα. Αφού ολοκλήρωσε τη βασική εκπαίδευσή του, βρέθηκε για τέσσερις μήνες στην κέντρο εκπαίδευσης της Βασιλικής Αεροπορίας στο Κράνγουελ. Μετά το πέρας των εντατικών μαθημάτων τα οποία παρακολούθησε, παρέλαβε τον Απρίλιο του 2008 ειδικό σήμα (πουλάδα) ιπτάμενου. Τον ίδιο μήνα πέταξε με στρατιωτικό αεροσκάφος C-17 Globemaster στην Κανταχάρ του Αφγανιστάν, προκειμένου να επισκεφθεί Βρετανούς στρατιώτες που βρίσκονται εκεί και για να επαναπατρίσει τη σορό του στρατιώτη Ρόμπερτ Πήρσον που σκοτώθηκε εκεί.

Στη συνέχεια, από τον Ιούνιο έως τον Αύγουστο του 2008, ο Γουλιέλμος αποσπάστηκε για να εκπαιδευτεί με το Βασιλικό Ναυτικό, στο πλαίσιο του οποίου πέρασε τρεις εβδομάδες στη Βασιλική Σχολή Ναυτικών Δοκίμων του Ντάρτμουθ, όπου καταρτίστηκε σε μονάδες του Στόλου Επιφανείας και Υποβρυχίων, καθώς και με τον Στόλο Εναέριων Μέσων και τους Βασιλικούς Πεζοναύτες. Κατά την ίδια περίοδο, πέρασε ένα εικοσιτετράωρο στο πυρηνοκίνητο υποβρύχιο HMS Talent, για τη διεξαγωγή άσκησης. Για ένα διάστημα πέντε εβδομάδων βρέθηκε με το HMS Iron Duke στην Καραϊβική, όπου συμμετείχε σε κοινή επιχείρηση με την Ακτοφυλακή των Ηνωμένων Πολιτειών, κατά τη διάρκεια της οποίας εντοπίστηκε και συνελήφθη ταχύπλοο σκάφος που μετέφερε 900 κιλά κοκαΐνης αξίας περίπου 40 εκατομμυρίων στερλινών. Το βρετανικό πλοίο συμμετείχε ακόμα και σε άλλες επιχειρήσεις.

Λόγω των βασιλικών αρμοδιοτήτων του Γουλιέλμου, μια μακροχρόνια σταδιοδρομία στις ένοπλες δυνάμεις θεωρούνταν μη αποδεκτή, ενώ η επιθυμία του να βρεθεί κοντά σε εμπόλεμες ζώνες δεν μπορούσε να πραγματοποιηθεί. Ο Γουλιέλμος εντάχθηκε αρχικά στις ένοπλες δυνάμεις για μια περίοδο τριών ετών. Ωστόσο, τον Σεπτέμβριο του 2008 ανακοινώθηκε ότι θα συνεχίσει τη σταδιοδρομία του στο Υπουργείο Άμυνας και σε μη επιχειρησιακές πτήσεις της Αεροπορίας Στρατού. Αργότερα ανακοινώθηκε η μετάταξή του στη Βασιλική Αεροπορία και η εκπαίδευσή του ως πιλότος ελικοπτέρων έρευνας και διάσωσης.

### Προσωπική ζωή

#### Δεσμός με την Κέητ Μίντλετον
Το 2001, ο Γουλιέλμος γνώρισε την Κάθριν "Κέητ" Μίντλετον στο Πανεπιστήμιο του Σαιντ Άντριους, στο οποίο ήταν και οι δύο φοιτητές. Σύμφωνα με πληροφορίες τράβηξε την προσοχή του Γουλιέλμου σε μια επίδειξη μόδας, που διοργανώθηκε στην πανεπιστημιούπολη για φιλανθρωπικό σκοπό. Ο δεσμός τους χρονολογείται από το 2003. Οι δυο τους διέμειναν σε ένα διαμέρισμα στο Στραθτάιραμ του Σαιντ Άντριους, μαζί με δύο φίλους τους, από το 2003 έως το 2005.

Η σχέση τους ακολουθήθηκε τόσο στενά από τα μέσα μαζικής ενημέρωσης, σε σημείο που πράκτορες στοιχημάτων δημιούργησαν στοιχήματα για την πιθανότητα γάμου του ζευγαριού, ενώ η αλυσίδα λιανικής πώλησης Woolworths παρήγαγε αναμνηστικά ομοιώματά τους. Η προσοχή των μέσων έγινε ακόμη πιο έντονη όταν ο Γουλιέλμος ζήτησε επίσημα από τον τύπο να κρατήσει αποστάσεις από την Κέιτ Μίντλετον. Στις 15 Δεκεμβρίου 2006, η Κέιτ παρευρέθηκε στην παρέλαση της Βασιλικής Στρατιωτικής Ακαδημίας του Σάντχερστ στην οποία συμμετείχε ο Γουλιέλμος.

Τον Απρίλιο του 2007, ο πρίγκιπας Γουλιέλμος και ο Κέιτ Μίντλετον διέκοψαν προσωρινά τη σχέση τους. Τον Ιούλιο του ίδιου έτους, η Κέιτ και η οικογένειά της παρακολούθησαν μια φιλανθρωπική συναυλία προς τιμήν της πριγκίπισσας Νταϊάνας στο Στάδιο Γουέμπλεϊ, κατά την οποία κάθισαν δύο σειρές μακριά από τον πρίγκιπα Γουλιέλμο. Αργότερα, οι δύο τους εθεάθησαν μαζί δημοσίως σε αρκετές περιπτώσεις, ενώ πηγές ενημέρωσης εκτιμούσαν ότι η σχέση τους είχε αναζωπυρωθεί. Η Κέιτ ήταν παρούσα κατά τη διάρκεια τελετής του Τάγματος της Περικνημίδας στο Κάστρο Γουίντσορ, τον Ιούνιο του 2008, κατά την οποία ο πρίγκιπας Γουλιέλμος ονομάστηκε βασιλικός ιππότης από τη γιαγιά του βασίλισσα Ελισάβετ. Τον Ιούνιο του 2010, κατά τη διάρκεια στρατιωτικής εκπαίδευσης του πρίγκιπα Γουλιέλμου , το ζευγάρι εγκαταστάθηκε σε ένα εξοχικό σπίτι στο Άνγκλεσι της Ουαλίας.

#### Γάμος και απόγονοι
μικρογραφία|αριστερά|Ο Δούκας με την οικογένειά του σε εκδήλωση το 2019.
Στις 16 Νοεμβρίου 2010, ανακοινώθηκε από το Κλάρενς Χάουζ ότι ο πρίγκιπας Γουλιέλμος και η Κάθριν Μίντλετον επρόκειτο να παντρευτούν. Το ζευγάρι, μάλιστα, είχε ήδη αρραβωνιαστεί κατά το ταξίδι του στην Κένυα, τον Οκτώβριο του ίδιου έτους. Το δαχτυλίδι αρραβώνων που δόθηκε από τον Γουλιέλμο στην Κέητ άνηκε στη μητέρα του. Ο γάμος πραγματοποιήθηκε στις 29 Απριλίου 2011 στο Αββαείο του Ουέστμινστερ του Λονδίνου. Λίγες ώρες πριν από την τελετή, ανακοινώθηκε ότι η βασίλισσα Ελισάβετ απέδωσε στον πρίγκιπα Γουλιέλμο τους τίτλους του Δούκα του Κέιμπριτζ, του Κόμη του Στράθερν και του Βαρόνου του Καρικφέργκους. Σύμφωνα με εκτιμήσεις, πάνω από 300 εκατομμύρια άνθρωποι παγκοσμίως (συμπεριλαμβανομένων πάνω από 26 εκατομμύρια στο Ηνωμένο Βασίλειο) παρακολούθησαν τη ζωντανή τηλεοπτική μετάδοση του γάμου. Το ζεύγος απέκτησε το εξοχικό Άνμερ Χολ, κοντά στην Οικία Σάντρινγκχαμ του Νόρφοκ, ως γαμήλιο δώρο από τη βασίλισσα.

Η πρώτη εγκυμοσύνη της συζύγου του ανακοινώθηκε στις 3 Δεκεμβρίου 2012. Η Κέιτ εισήχθη στις 22 Ιουλίου 2013 στην πτέρυγα Λίντο του Νοσοκομείου Σεντ Μέρι του Λονδίνου, όπου είχε γεννηθεί και ο πρίγκιπας Γουλιέλμος. Αργότερα εκείνη την ημέρα, γέννησε τον πρίγκιπα Τζορτζ. Στις 8 Σεπτεμβρίου 2014, ανακοινώθηκε ότι η Δούκισσα του Κέιμπριτζ ήταν έγκυος στο δεύτερο παιδί της. Εισήχθη στις 2 Μαΐου 2015 στο ίδιο νοσοκομείο και γέννησε την πριγκίπισσα Σάρλοτ. Η τρίτη εγκυμοσύνη της Δούκισσας ανακοινώθηκε στις 4 Σεπτεμβρίου 2017. Ο πρίγκιπας Λούις γεννήθηκε στις 23 Απριλίου 2018. Η οικογένεια κατοικεί επίσημα στο Παλάτι του Κένσινγκτον.

Ο πρίγκιπας Γουλιέλμος είναι ανάδοχος του Κωνσταντίνου Αλέξιου της Ελλάδας και της Δανίας (γεν. 1998), γιου του πρώην διαδόχου Παύλου της Ελλάδας, και της Μία Τίνταλ (γεν.2014), μεγαλύτερου παιδιού της εξαδέλφης του Ζάρα Τίνταλ.

Ο Δούκας και η Δούκισσα του Κέιμπριτζ κατείχαν ένα σκύλο ράτσας Κόκερ Σπάνιελ, το «Λούπο», από τον Δεκέμβριο του 2011 έως τον Νοέμβριο του 2020.

### Δημόσια προσφορά και φιλανθρωπίες
Ο πρίγκιπας Γουλιέλμος είναι προστάτης 45 φιλανθρωπικών οργανώσεων. 

Ευαισθητοποιείται ιδιαίτερα σε τομείς όπως είναι η αρωγή προς τους αστέγους, η προστασία του περιβάλλοντος, η κλιματική αλλαγή και η ψυχική υγεία. 

### Δημόσια ζωή
Σε ηλικία 21 ετών ο Γουλιέλμος διορίστηκε Σύμβουλος της Πολιτείας. Άσκησε για πρώτη φορά καθήκοντα με αυτή του την ιδιότητα όταν η Βασίλισσα συμμετείχε στη Σύνοδο των Επικεφαλής των Κυβερνήσεων της Κοινοπολιτείας του 2003 στην Αμπούτζα.

Στα 21α γενέθλιά του, ο Γουλιέλμος συνόδευσε τον πατέρα του στην Ουαλία και συμμετείχε μαζί του στη Γιορτή Φαγητού του Άνγκλεσι και στα εγκαίνια ενός κέντρου αστέγων στο Νιούπορτ. Μετά την αποφοίτησή του από το πανεπιστήμιο, ο Γουλιέλμος ανέλαβε βασιλικά καθήκοντα για την υποστήριξη ή αντιπροσώπευση της Βασίλισσας σε επίσημες εκδηλώσεις, δημόσιες διοργανώσεις και περιοδείες στο εξωτερικό.

Τον Ιούλιο του 2005 ξεκίνησε μία περιοδεία στο εξωτερικό για να συμμετάσχει σε εκδηλώσεις μνήμης του Β΄ Παγκοσμίου Πολέμου. Για την 30η επέτειο από την ίδρυση της φιλανθρωπικής οργάνωσης του πατέρα του «Ίδρυμα του Πρίγκιπα», ο Γουλιέλμος και ο αδελφός του έδωσαν από κοινού συνέντευξη στους παρουσιαστές Ant & Dec. Σύμφωνα με τη συγγραφέα Τίνα Μπράουν, εξέφρασε, όπως και ο πατέρας του, την επιθυμία να γίνει Γενικός Κυβερνήτης της Αυστραλίας. Ωστόσο, ο Πρωθυπουργός της Αυστραλίας Τζον Χάουαρντ εξέφρασε την επιθυμία του η θέση να κατέχεται από Αυστραλό πολίτη.

Το 2009 η Βασίλισσα δημιούργησε το ιδιωτικό γραφείο του Γουλιέλμου, με σύμβουλό του τον διπλωμάτη Ντέηβιντ Μάνινγκ. Ο Μάνινγκ τον συνόδευσε τον Ιανουάριο του 2010 στην περιοδεία του στο Όκλαντ και στο Ουέλλινγκτον. Εκεί, ο Γουλιέλμος εγκαινίασε το νέο κτίριο του Ανωτάτου Δικαστηρίου της Νέας Ζηλανδίας και έγινε δεκτός από έναν αρχηγό των Μάορι.

μικρογραφία|Ο Δούκας και η Δούκισσα του Κέιμπριτζ κατά την περιοδεία τους στον Καναδά το 2011.
Τον Ιούνιο του 2010 ο Γουλιέλμος και ο αδελφός του επισκέφθηκαν την Μποτσουάνα, το Λεσότο και τη Νότια Αφρική, όπου ήρθαν σε επαφή με έργα που σχετίζονται με την άγρια ζωή, τον αθλητισμό και τα μικρά παιδιά. Τον Νοέμβριο του 2010 παρευρέθηκε σε μνημόσυνο που πραγματοποιήθηκε στο Στρατόπεδο Μπάστιον στο Αφγανιστάν.

Τον Μάρτιο του 2011 ο Γουλιέλμος επισκέφτηκε το Κράιστσερτς της Νέας Ζηλανδίας, λίγο μετά τον σεισμό που έπληξε την περιοχή, και μίλησε στην επιμνημόσυνη τελετή που τελέσθηκε στο Πάρκο Χάγκλεϊ εκ μέρους της Βασίλισσας. Ταξίδεψε επίσης στην Αυστραλία για να επισκεφθεί περιοχές που επλήγησαν από τις πλημμύρες στο Κουίνσλαντ και τη Βικτώρια. Τον Απρίλιο του 2011 το περιοδικό *[[Time (περιοδικό)|Time]]* τον χαρακτήρισε έναν από τους 100 ανθρώπους με τη μεγαλύτερη επιρροή στον κόσμο. Τον Μάιο του 2011 ο Δούκας και η Δούκισσα του Κέιμπριτζ συνάντησαν τον Πρόεδρο των Ηνωμένων Πολιτειών Μπαράκ Ομπάμα και την Πρώτη Κυρία Μισέλ Ομπάμα στο Παλάτι του Μπάκιγχαμ. Το ζευγάρι περιόδευσε στον Καναδά το καλοκαίρι του 2011 και παρακολούθησε τους εορτασμούς για την Ημέρα του Καναδά στον Λόφο του Κοινοβουλίου. Στις 2 Νοεμβρίου ο Δούκας και η Δούκισσα επισκέφτηκαν το Τμήμα Εφοδιασμού για υποσιτισμένα παιδιά της UNICEF στην Κοπεγχάγη.

Ο Γουλιέλμος και η Κάθριν εργάστηκαν ως πρεσβευτές για τους Θερινούς Ολυμπιακούς Αγώνες του 2012 στο Λονδίνο, συμμετέχοντας σε πολλές αθλητικές εκδηλώσεις κατά τη διάρκεια των αγώνων. Τον Σεπτέμβριο του 2012 περιόδευσαν στη Σιγκαπούρη, τη Μαλαισία, το Τουβαλού και τις Νήσους του Σολομώντα, ως μέρος των Εορτασμών του Διαμαντένιου Ιωβηλαίου της Βασίλισσας. Ο Δούκας και η Δούκισσα παρευρέθηκαν και σε άλλους εορτασμούς του Ιωβηλαίου, καθ΄ όλη τη διάρκεια του έτους, συμπεριλαμβανομένης της Νηοπομπής του Τάμεση για το Διαμαντένιο Ιωβηλαίο τον Ιούλιο. Ο Δούκας πραγματοποίησε την πρώτη του τελετή απονομής διακρίσεων στο Παλάτι του Μπάκιγχαμ τον Οκτώβριο του 2013. Τον Απρίλιο του 2014 ο Γουλιέλμος και η Κάθριν πραγματοποίησαν μια βασιλική περιοδεία στη Νέα Ζηλανδία και την Αυστραλία με τον γιο τους, Γεώργιο. Το ταξίδι περιλάμβανε επίσκεψη στη φιλανθρωπική οργάνωση Plunket Society και επίσκεψη σε περιοχές που επλήγησαν από τις πυρκαγιές στη Νέα Νότια Ουαλία. Τον Ιούνιο του 2014 το ζευγάρι επισκέφτηκε τη Γαλλία για να παραστεί στον εορτασμό της 70ης επετείου από την Απόβαση της Νορμανδίας. Τον Σεπτέμβριο του 2014 ο Δούκας επισκέφτηκε τη Μάλτα για να τιμήσει την 50η επέτειο της ανεξαρτησίας της. Στις 21 Οκτωβρίου ο Δούκας και η Δούκισσα συναντήθηκαν με τον Πρόεδρο της Σιγκαπούρης, Τόνι Ταν, κατά τη διάρκεια της επίσκεψής του στο Ηνωμένο Βασίλειο. Τον Δεκέμβριο του 2014 ο Γουλιέλμος συναντήθηκε με τον Πρόεδρο Ομπάμα στο Οβάλ Γραφείο και έκανε μια ομιλία στην Παγκόσμια Τράπεζα στην Ουάσινγκτον, καταδικάζοντας το παράνομο εμπόριο άγριων ζώων. Συμμετείχε, ακόμη, σε ένα φιλανθρωπικό δείπνο στο Μητροπολιτικό Μουσείο Τέχνης της Νέας Υόρκης.

Τον Φεβρουάριο του 2015 ο Δούκας επισκέφτηκε την Ιαπωνία, όπου συνάντησε τον Αυτοκράτορα Ακιχίτο και την Αυτοκράτειρα Μιτσίκο στο Αυτοκρατορικό Παλάτι και συνομίλησε με άτομα που επλήγησαν από το τσουνάμι του 2011. Από τις 1 έως τις 4 Μαρτίου επισκέφθηκε τις κινεζικές πόλεις Πεκίνο, Σαγκάη και Γιουνάν και συναντήθηκε με τον Πρόεδρο Σι Τζινπίνγκ. Ήταν η πρώτη βρετανική βασιλική επίσκεψη στην ενδοχώρα της Κίνας για σχεδόν τρεις δεκαετίες.

Τον Απρίλιο του 2016 ο Γουλιέλμος και η σύζυγός του πραγματοποίησαν μια περιοδεία στην Ινδία και το Μπουτάν. Το πρόγραμμά τους περιλάμβανε επίσκεψη σε φιλανθρωπικά ιδρύματα παιδιών, όπως το Childline India, καθώς και επίσκεψη στο Παλάτι Λινγκάνα. Στα τέλη του μήνα το ζευγάρι συναντήθηκε ξανά με τους Ομπάμα στο Παλάτι του Κένσινγκτον. Το ζευγάρι περιόδευσε για άλλη μια φορά στον Καναδά τον Σεπτέμβριο του 2016. Τον Νοέμβριο του 2016 επισκέφτηκε το Βιετνάμ, συναντώντας τον Πρωθυπουργό Νγκουγιέν Σουάν Φουκ και περιοδεύοντας σε τοπικά δημοτικά σχολεία.

Οι χώρες που επισκέφτηκε το ζευγάρι το 2017 περιλαμβάνουν τη Γαλλία, την Πολωνία, τη Γερμανία και το Βέλγιο.

Τον Ιανουάριο του 2018 το ζευγάρι επισκέφθηκε τη Σουηδία και τη Νορβηγία. Οι επισκέψεις, οι οποίες, είχαν την έγκριση του Υπουργείου Εξωτερικών, ερμηνεύτηκαν ότι ωφελούν τις σχέσεις Ηνωμένου Βασιλείου-Ευρώπης μετά την έξοδο της χώρας από την Ευρωπαϊκή Ένωση. Τον Ιούνιο του 2018 ο Δούκας περιόδευσε στην Ιορδανία, το Ισραήλ και την Παλαιστίνη.

Τον Φεβρουάριο του 2019 ο Γουλιέλμος και η Κάθριν πραγματοποίησαν μια διήμερη επίσκεψη στη Βόρεια Ιρλανδία, επισκεπτόμενοι το Μπέλφαστ, το Φερμανάχ και το Μπαλιμένα. Τον Μάρτιο και τον Απρίλιο του 2019 ο Γουλιέλμος πέρασε τρεις εβδομάδες εργαζόμενος για τις υπηρεσίες MI6,MI5 και GCHQ. Ο Δούκας και η Δούκισσα πραγματοποίησαν μια περιοδεία στο Πακιστάν τον Οκτώβριο του 2019, η οποία ήταν η πρώτη επίσκεψη μελών της βασιλικής οικογένειας στη χώρα για 13 χρόνια. Τον Δεκέμβριο του 2019 ο Γουλιέλμος επισκέφθηκε το Κουβέιτ και το Ομάν, για να τιμήσει την 120η επέτειο της Αγγλο-Κουβεϊτιανής Συμφωνίας του 1899.

Τον Μάρτιο του 2020 το ζευγάρι πραγματοποίησε μια τριήμερη περιοδεία στην Ιρλανδία, όπου βρέθηκε στην Κομητεία Μιδ, το Κιλνταίρ και το Γκόλγουεϊ. Τον Οκτώβριο του 2020 ο Δούκας και η Δούκισσα συνάντησαν τον Βολοντίμιρ Ζελένσκι, τον Πρόεδρο της Ουκρανίας, και τη σύζυγό του Ολένα Ζελένσκα στα Ανάκτορα του Μπάκιγχαμ, κάτι που σηματοδότησε την πρώτη επίσημη εκδήλωση που πραγματοποιήθηκε στη βασιλική κατοικία μετά την εκδήλωση της πανδημίας COVID-19. Τον Δεκέμβριο το ζευγάρι πραγματοποίησε μια τριήμερη περιοδεία στην Αγγλία, τη Σκωτία και την Ουαλία, μέσω της Βασιλικής Αμαξοστοιχίας της Βρετανίας, για να αποτίσει φόρο τιμής σε πολίτες και φορείς για τις εξαιρετικές προσπάθειές τους κατά τη διάρκεια της πανδημίας. Ο Πρωθυπουργός του Ηνωμένου Βασιλείου Μπόρις Τζόνσον εξέφρασε την υποστήριξή του για την πρωτοβουλία, ενώ η Πρωθυπουργός της Σκωτίας Νίκολα Στέρτζιον κατέκρινε την περιοδεία, επικαλούμενη τους ταξιδιωτικούς περιορισμούς που βρίσκονταν σε ισχύ.

Με την ιδιότητα του Γουλιέλμου ως Λόρδος Ύπατος Αρμοστής στη Γενική Συνέλευση της Εκκλησίας της Σκωτίας, το ζευγάρι περιόδευσε στο Εδιμβούργο, το Φάιφ και το Όρκνεϊ τον Μάιο του 2021. Στην Κορνουάλη στις 11 Ιουνίου 2021, ο Γουλιέλμος και η Κάθριν παρευρέθηκαν στη 47η Σύνοδο Κορυφής της G7. Παρευρέθηκαν επίσης σε μια δεξίωση, όπου ο Δούκας και ο πατέρας του συζήτησαν πολιτικές και εταιρικές λύσεις σε περιβαλλοντικά προβλήματα.

μικρογραφία|Ο πρίγκιπας Γουλιέλμος εξερχόμενος από το Κοινοβούλιο το 2022.|244x244εσΤον Μάρτιο του 2022 ο Δούκας και η Δούκισσα πραγματοποίησαν μια περιοδεία στο Μπελίζ, τις Μπαχάμες και την Τζαμάικα, ως μέρος των εορτασμών για το Πλατινένιο Ιωβηλαίο της Βασίλισσας. Εκεί, δέχτηκαν κριτική από μια σειρά πολιτικές προσωπικότητες και μέσα ενημέρωσης, εξαιτίας των παρελθοντικών δεσμών της βρετανικής βασιλικής οικογένειας με την αποικιοκρατία και το δουλεμπόριο του Ατλαντικού. Οι διαδηλωτές, κατά την επίσκεψη του ζευγαριού, έθεσαν το ζήτημα αποζημιώσεων για τη δουλεία. Ο Πρωθυπουργός της Τζαμάικα, Άντριου Χόλνες, ανέφερε στο ζευγάρι ότι η χώρα σχεδίαζε να γίνει μία δημοκρατία. Ο Γουλιέλμος διαβεβαίωσε ότι η βασιλική οικογένεια θα αποδεχόταν την απόφαση κάθε χώρας με «υπερηφάνεια και σεβασμό». Αργότερα, κατά τη διάρκεια των αποκαλυπτηρίων ενός μνημείου στο Λονδίνο, ο Γουλιέλμος περιέγραψε την περιοδεία στην Καραϊβική ως «μια ευκαιρία να προβληματιστούμε για τα διαφορετικά θέματα που έχουν σημαντική αξία για τους ανθρώπους της περιοχής», ενώ καταδίκασε τον ρατσισμό και τις διακρίσεις σε βάρος των μειονοτήτων.

Τον Μάιο του 2022 ο Γουλιέλμος παρευρέθηκε στην τελετή έναρξης της νέας Κοινοβουλευτικής Συνόδου για πρώτη φορά υπό την ιδιότητα του συμβούλου της πολιτείας. Εκεί ο πατέρας του, Κάρολος, εκφώνησε το Λόγο της Βασίλισσας εκ μέρους της βασίλισσας Ελισάβετ.

## Τίτλοι, προσφωνήσεις, διακρίσεις και θυρεός
241x241px|μικρογραφία|δεξιά|Ο θυρεός του Πρίγκιπα της Ουαλίας.

### Τίτλοι

### Προσφωνήσεις
* **21 Ιουνίου 1982 – 29 Απριλίου 2011**: *Η Αυτου Βασιλική Υψηλότητα* Πρίγκιπας Γουλιέλμος της Ουαλίας
* **29 Απριλίου 2011 – 8 Σεπτεμβρίου 2022**: *Η Αυτου Βασιλική Υψηλότητα* Ο Δούκας του Κέιμπριτζ*
** Στη [[Σκωτία]]: *Η Αυτου Βασιλική Υψηλότητα* Ο [[Κόμης του Στράθερν]]
* *'8 Σεπτεμβρίου 2022 – σήμερα**: ''Η Αυτού Βασιλική Υψηλότητα'' Ο [[Δούκας της Κορνουάλης]] και του Κέιμπριτζ
* **9 Σεπτεμβρίου 2022 – σήμερα**: ''Η Αυτού Βασιλική Υψηλότητα'' Ο [[Πρίγκιπας της Ουαλίας]] και ο Κόμης του Τσέστερ
** Στη Σκωτία: ''Η Αυτού Βασιλική Υψηλότητα'' Ο [[Δούκας του Ρόθσεϊ|Δούκας του Ρόθσεϋ]] (επίσης ο Κόμης του Κάρικ και ο Λόρδος των Νησιών)

=== Στρατιωτικοί βαθμοί ===
==== [[Αρχείο:BritishArmyFlag2.svg|25px]][[Βρετανικός Στρατός Ξηράς|Στρατός Ξηράς]] ====
* **Ιανουάριος 200616 Δεκεμβρίου 2006**: Δόκιμος Αξιωματικός [[Βρετανικός Στρατός|Βρετανικού Στρατού]]
* **16 Δεκεμβρίου 200616 Δεκεμβρίου 2006**: [[Ανθυπολοχαγός]] Βρετανικού Στρατού στο Blues and Royals (σύντομη υπηρεσία στο σύνταγμα ιππικού)
* **16 Δεκεμβρίου 20061 Ιανουαρίου 2009**: [[Υπολοχαγός]] Βρετανικού Στρατού στο Blues and Royals
* **1 Ιανουαρίου 20091 Ιανουαρίου 2016**: [[Λοχαγός]] Βρετανικού Στρατού στο Blues and Royals (με μετάθεση σε τακτική υπηρεσία)
* **1 Ιανουαρίου 2016 – 11 Αυγούστου 2023**: [[Ταγματάρχης]] Βρετανικού Στρατού
* **11 Αυγούστου 2023 – σήμερα**: [[Αντισυνταγματάρχης]] Βρετανικού Στρατού

==== [[Αρχείο:Naval ensign of the United Kingdom.svg|25px]][[Βασιλικό Ναυτικό (Ηνωμένο Βασίλειο)|Βασιλικό Ναυτικό]] ====
* **1 Ιανουαρίου 20081 Ιανουαρίου 2009**: [[Ανθυποπλοίαρχος]] [[Βρετανικό Βασιλικό Ναυτικό|Βασιλικού Ναυτικού]]
* **1 Ιανουαρίου 20091 Ιανουαρίου 2016**: [[Υποπλοίαρχος]] Βασιλικού Ναυτικού\
* **1 Ιανουαρίου 2016 – 11 Αυγούστου 2023**: [[Πλωτάρχης]] Βασιλικού Ναυτικού
* **11 Αυγούστου 2023 – σήμερα**: [[Αντιπλοίαρχος]] Βασιλικού Ναυτικού

==== [[Αρχείο:Air Force Ensign of the United Kingdom.svg|25px]][[Βασιλική Πολεμική Αεροπορία (Ηνωμένο Βασίλειο)|Πολεμική Αεροπορία]] ====
* **1 Ιανουαρίου 20081 Ιανουαρίου 2009**: [[Υποσμηναγός]] [[Βρετανική Βασιλική Αεροπορία|Βασιλικής Αεροπορίας]]
* **1 Ιανουαρίου 20091 Ιανουαρίου 2016**: [[Σμηναγός]] Βασιλικής Αεροπορίας
* **1 Ιανουαρίου 2016 – 11 Αυγούστου 2023**: [[Επισμηναγός]] Βασιλικής Αεροπορίας
* **11 Αυγούστου 2023 – σήμερα''': Αντισμήναρχος Βασιλικής Αεροπορίας

## Πρόγονοι


## Παραπομπές


## Εξωτερικοί σύνδεσμοι

* Royal.gov.uk – Prince William
* Prince of Wales.gov.uk – Prince William
* Illustrated biography of Prince William
* Official website
* The Duke of Cambridge at the Royal Family website
* Prince William graduates from RMAS
* Prince William talks with NBC's Matt Lauer 
* 

|-

|-

|-

|-

|-

|-

|-

Κατηγορία:Οίκος Ουίνδσορ
Κατηγορία:Τάγμα της Περικνημίδας
Κατηγορία:Πρίγκιπες του Ηνωμένου Βασιλείου
Κατηγορία:Τάγμα της Ακάνθου
Κατηγορία:Οικογένεια Σπένσερ
Κατηγορία:Απόφοιτοι του Πανεπιστημίου του Σαιντ Άντριους